Na osnovu člana 13 stav 5 Zakona o upravljanju otpadom ("Službeni list CG", br. 64/11 i 39/16), člаnа 38 stav 1 tačka 2 Zаkоnа о lоkаlnој sаmоuprаvi („Službeni list CG“, br. 2/18) i člana 32 stav 1 tačka 2 Statuta Opštine Žabljak ("Službeni list CG - opštinski propisi“, br.27/18), uz prethodnu saglasnost Ministarstva održivog razvoja i turizma br.113-60/234 od 22.11.2018. godine, Skupština Opštine Žabljak, na sjednici održanoj dana 04.04.2019.godine, **donijela je**

**ODLUKU**

**O NAČINU ODVOJENOG SAKUPLJANJA I SAKUPLJANJA KOMUNALNOG OTPADA**

**RADI OBRADE NA TERITORIJI OPŠTINE ŽABLJAK**

**Predmet**

**Član 1**

Ovom odlukom utvrđuje se način odvojenog sakupljanja i sakupljanja komunalnog otpada, radi obrade, na teritoriji opštine Žabljak.

Odvojeno sakupljanje otpada podrazumijeva sakupljanje otpada na način da se otpad odvaja prema vrsti i svojstvima, odnosno odvojeno sakupljanje pojedinih frakcija komunalnog otpada.

**Primjena**

**Član 2**

Ova odluka odnosi se na komunalni otpad koji je u Katlogu otpada naveden u grupi 20 i podgrupi 15 01 koja se odnosi na komunalnu otpadnu ambalažu.

**Izuzeci od primjene**

**Član 3**

Ova odluka ne odnosi se na otpad nastao u poljoprivredi, šumarstvi i drvopreradi.

**Značenje izraza**

**Član 4**

Pojedini izrazi upotrijebljeni u ovoj odluci imaju sljedeće značenje:

1. biorazgradivi kuhinjski i otpad iz restorana je otpad koji nastaje od hrane u domaćinstvima, ugostiteljskim i maloprodajnim objektima i slično, a koji je u Katlogu otpada označen sa šifrom 20 01 08;
2. biorazgradivi otpad iz vrtova i parkova, uključujući i grobljanski otpad (tzv. zeleni otpad) je otpad koji je u Katlogu otpada označen sa šifrom 20 02 01;
3. suva frakcija komunalnog otpada je otpad koji može da sadrži sljedeće vrste otpada: papir i karton koji je u Katlogu otpada oznažen sa šifrom 20 01 01, plastiku koja je u Katlogu otpada označena sa šifrom 20 01 39, metale koji su u Katlogu otpada označeni sa šifrom 20 01 40 i/ili staklo koje je u Katlogu otpada označeno sa šifrom 20 01 02;
4. mokra frakcija komunalnog otpada su sve vrste komunalnog otpada koje nijesu sadržane u suvoj frakciji komunalnog otpada, ne uključujući kabasti otpad koji je u Katlogu otpada označen sa šifrom 20 03 07 i jestiva ulja i masti koja su u Katlogu otpada označena sa šifrom 20 01 25;
5. kabasti otpad je otpad iz domaćinstava koji se zbog svoje zapremine i/ili mase ne može sakupljati na mjestima predviđenim za sakupljanje komunalnog otpada;
6. miješani komunalni otpad je otpad koji preostaje nakon odvajanja reciklabilnih frakcija, a u Katlogu otpada označen je sa šifrom 20 03 01;
7. komunalna otpadna ambalaža je otpad od primarne i sekundarne ambalaže, koji nastaje u domaćinstvima, industriji, zanatskim i uslužnim djelatnostima, kao i drugim djelatnostima i javnom sektoru, a sličan je otpadu iz domaćinstava u pogledu prirode, mjesta nastanka i sastava, a u Katlogu otpada označen je sa sljedećim šiframa: 15 01 01- papirna i kartonska ambalaža, 15 01 02 – plastična ambalaža, 15 01 03 – drvena ambalaža, 15 01 04 – metalna ambalaža, 15 01 05 – kompozitna ambalaža, 15 01 06 – miješana ambalaža, 15 01 07 i 15 01 09 – tekstilna ambalaža;
8. primarna selekcija je način odvojenog sakupljanja komunalnog otpada na izvoru nastanka;
9. sekundarna selekcija je odvajanje pojedinih vrsta komunalnog otpada iz već sakupljenog miješanog komunalnog otpada ili iz već sakupljene suve frakcije komunalnog otpada;
10. sistem sakupljane otpada u „dvije kante“ je sakupljanje komunalnog otpada na način da se otpad razdvaja u dvije posude, i to u jednoj posudi sakuplja se suva frakcija, a u drugoj posudi sakuplja se mokra frakcija;
11. sistem sakupljanja „od vrata do vrata“ je sistem sakupljanja komunalnog otpada koji se uspostavlja kod individualnog tipa stanovanja na način što vršilac komunalne djelatnosti sakupljanja komunalnog otpada (u daljem tekstu: „sakupljač“) vrši pražnjenje posuda za sakupljanje otpada za svako domaćinstvo koje je uključeno u taj sistem.

**Obaveze sakupljača**

**Član 5**

Sakupljač komunalnog otpada obezbjeđuje odvojeno sakupljanje komunalnog otpada, shodno tehničkim uslovima na sljedeći način:

1. Od pravnih lica ( institucija, tržnih centara, marketa i dr.), koji se nalaze na Trgu durmitorskih ratnika i u ulicama: Njegoševoj, Narodnih heroja, Vuka Karadžića, Jakova Ostojića, Božidara Žugića i Durmitorskoj, preuzima odvojeno sakupljeni papir, karton, plastiku i metal u skladu sa ugovorom;
2. Naselje „Ivan do“ ( 100m iznad rampe), preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
3. Naselje kod hotela „Jezera“, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
4. Ulica Njegoševa (preko puta gradilišta „Mrkić“) preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
5. Ispod Tržnog centra, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
6. Ulica Jakova Ostojića (ispred nekadašnje vojne kasarne) preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
7. Naselje Meždo preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
8. Naselje Tmajevci ( centralni dio) preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
9. Naselje Staro pazarište, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
10. Stadion „Ravni Žabljak“, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
11. Glavna Trafostanica, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
12. Preko puta hotela „Enigme“ i kolektora za prečišćavanje otpadnih voda, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
13. Početak puta Kovačka dolina – Deponija, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
14. Naselje Javorovača, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
15. Skretanje( sa regionalnog puta Žabljak - Risan) za naselje Razvršje, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
16. Skretanje prema naselju Pejov do, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
17. Isped zgrade „Uprave za šume CG“, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
18. Između nastavka ul. Vuka Karadžića i stambene zgrade Sindikata policije, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
19. Ulica Sinjajevinska (na brdu), preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“;
20. Ulica Tripka Džakovića (oko i iznad ) hotela „MB turist“, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“ i
21. Naselje iza Benzinske pumpe, preuzima odvojeno sakupljeni otpad iz posuda za odvojeno sakupljanje otpada na kojima su jasno navedene frakcije „suva“ i „mokra“.

U naseljima u kojima se trenutno ne vrši sakupljanje otpada, sakupljanje „suve“ i „mokre“ frakcije u odvojenim posudama, sa ispostavljanjem računa za tu uslugu počeće tri mjeseca nakon postavljanja posuda za sakupljanje posuda, sa iznosima utvrđenim od strane sakupljača otpada.

Sakupljanje tzv. zelenog otpada vrši se na lokacijama i u vremenu koje odredi sakupljač i objavi na oglasnim tablama.

Sakupljanje kabastog otpada, vrši se na lokacijama i u vremenu koje odredi sakupljač otpada i objavi na oglasnim tablama.

Građani mogu sami da odvoze svoj otpad na reciklažno dvorište.

**Obaveze korisnika usluge**

**Član 6**

Korisnici usluge su dužni da vrše primarnu selekciju komunalnog otpada na način što vrste/frakcije komunalnog otpada ostavljaju u odgovarajućim posudama ili na lokacijama namijenjenim za tu vrstu/frakciju.

**Zabrane**

**Član 7**

Zabranjeno je ostavljanje otpada u posudama i/ili na lokacijama koje nijesu namijenjene za tu vrstu/frakciju komunalnog otpada.

**Nadzor**

**Član 8**

Nadzor nad sprovođenjem ove odluke vrši organ lokalne uprave nadležan za poslove komunalne djelatnosti.

Ispekcijski nadzor nad sprovođenjem ove odluke vrši Komunalni ispektor.

Obezbjeđenje komunalnog reda i komunalni nadzor nad sprovođenjem ove odluke vrši komunalni policajac.

**Kaznene odredbe**

**Član 9**

Novčanom kaznom od 500,00 eura do 1.500,00eura kazniće se za prekršaj pravno lice:

* ako ne obezbijedi odvojeno sakupljanje komunalnog otpada u skladu sa članom 5 ove odluke;
* ostavi otpad u posudu i/ili na lokaciju koja nije namijenjena za tu vrstu/frakciju komunalnog otpada (član 7 stav 1).

Za prekršaj iz stava 1 ovog člana kazniće se i odgovorno lice u pravnom licu novčanom kaznom od 250,00 eura do 1.000,00 eura.

Za prekršaj iz stava 1 ovog člana kazniće se preduzetnik novčanom kaznom od 300,00 eura do 1.200,00 eura.

Za prekršaj iz stava 1 ovog člana kazniće se fizičko lice novčanom kaznom od 30,00 eura do 500,00 eura.

**Stupanje na snagu**

**Član 10**

Ova odluka stupa na snagu osmog dana od dana objavljivanja u "Službenom listu CG - opštinski propisi".

Broj: 030/19-01-132

Žabljak, 04.04.2019. godine

**SKUPŠTINA OPŠTINE ŽABLJAK**

**Predsjednik Skupštine,**

Vidoje Tomčić